2.9.2022.
HR
Službeni list Europske unije
C 335 A/5
— iskustvu u provedbi promjena s ciljem modernizacije metoda i procesa rada primjenom tehnologija, — rukovoditeljskim vještinama te sposobnosti osmišljavanja i provedbe novih strategija, oblikovanja budućih ciljeva Uprave za inovacije i informacijsku tehnologiju, predstavljanja i obrazlaganja očekivanih rezultata i aktivne suradnje s drugim upravama, — motivacijskim i međuljudskim vještinama, — sposobnostima komuniciranja, govorenja u javnosti, uvjeravanja i pregovaranja, — osjećaju za inicijativu, proaktivnosti i dokazanoj sposobnosti poticanja i uspješnog provođenja promjena, — sposobnosti predstavljanja interesa Uprave i institucije na međuinstitucijskoj razini.
Iz funkcionalnih razloga te kako bi postupak odabira bio što brži, što je u interesu i kandidata i institucije, selekcijski se razgovor vodi na engleskom ili francuskom jeziku, prema izboru kandidata.
Kod kandidata čiji je glavni jezik engleski ili francuski, tijekom selekcijskog razgovora ispituje se i zadovoljavajuće poznavanje još jednog službenog jezika Europske unije.
Osim toga, tijekom razgovora ocjenjuje se sposobnost djelotvornog komuniciranja na drugim službenim jezicima Europske unije (vidjeti točku 4.).
Kako bi se osigurao najveći mogući stupanj raznolikosti u višem rukovodstvu, u slučaju jednakih kvalifikacija nekolicine kandidata iz iste kategorije (članak 29. stavak 1. točke (a) i (b) ili članak 29. stavak 2., prema redoslijedu prvenstva) prednost se daje kandidatkinjama ili se daje kandidatima za koje je vjerojatno da će povećati geografsku raznolikost u višem rukovodstvu OR-a. 7.
Tijek postupka 7.1.
Podnošenje prijava Prijave se podnose isključivo elektroničkim putem u datotekama pdf formata koje nisu veće od 10 MB na sljedeću adresu: Director-IIT@cor.europa.eu.
Kandidati koji zbog invaliditeta prijavu ne mogu podnijeti putem interneta mogu je poslati preporučenom poštom s povratnicom na sljedeću adresu: Comité européen des régions, à l’attention du chef de l’unité Recrutement et carrière, rue Belliard/Belliardstraat 101, 1040 Bruxelles/Brussel, BELGIQUE/BELGIË, s napomenom „Confidentiel – avis de vacance – à ne pas ouvrir par le service courrier” (Povjerljivo – oglas za slobodno radno mjesto – molimo da poštanska služba ne otvara) najkasnije do roka navedenog u točki 7.2, pri čemu se kao dokaz uzima datum s poštanskog pečata.
U takvim slučajevima kandidati prijavi moraju priložiti potvrdu ovlaštene institucije kojom im se priznaje status osobe s invaliditetom.
Također ih se poziva da u pismenom obliku navedu sve mjere koje smatraju potrebnima kako bi im se olakšalo sudjelovanje u postupku odabira.
Svaka daljnja komunikacija između OR-a i tih kandidata odvija se poštanskim putem.
OR zadržava pravo zatražiti pojašnjenja u vezi s popratnim dokumentima koji se traže u nastavku.
Na prijavi se u zaglavlju mora navesti broj oglasa za slobodno radno mjesto (COR/AD14/30 BIS/22), a prijava mora sadržavati: — motivacijsko pismo (najviše 5 stranica) na engleskom ili francuskom jeziku, s datumom i potpisom, u kojem kandidat objašnjava zašto je zainteresiran za preuzimanje dužnosti direktora Uprave za inovacije i informacijsku tehnologiju te iznosi svoju predodžbu o izazovima s kojima će se Uprava suočavati u budućnosti i o načinu svladavanja tih izazova, — ažurirani životopis (u formatu Europass), — izjavu o istinitosti podataka, s datumom i potpisom (vidjeti obrazac u Prilogu I.), kojom se potvrđuje da kandidat ispunjava sve uvjete prihvatljivosti iz točke 4., — obrazac za provjeru iz Priloga II., s datumom i potpisom, — presliku osobne isprave, — presliku diplome koja je preduvjet za određivanje platnog razreda (vidjeti točku 4.), — presliku dodatnih dokumenata koji omogućuju provjeru radnog iskustva kandidata u skladu s uvjetima navedenima u točki 4., — Prilog III., s datumom i potpisom.